جمهورباشقانلیغی سؤزچوسو ابراهیم قالین، تورکیه‌نین ناتو عضوو اولماسی، دونیانین ایستراتژیک بؤلگه‌لرینه آچیلماسینا مانع اولمایاجاغینی بیلدیردی.
قالین، دیلی صاباحا یازدیغی مقاله‌سین‌ده اردوغانین اؤزبکیستان و گونئی کره سفرلرینی دگرلندیردی.
یازیسین‌دا اردوغانین اورتا آسیا و تورک دونیاسینین ان اؤ‌م‌لی اؤلکه‌لرین‌دن اولان اؤزبکیستان ایله گونئی کره‌یه سفر ائتدیینی خاطیرلادان قالین،
"بو سفرلر، ایکی‌لی ایلیشکیلره قاتقی وئرمه‌نین یانی سیرا، تورکیه‌نین ۳۶۰ درجه خاریجی سیاست پرسپکتیوینی و آییایا وئردیگی آرتان اؤنمی اورتایا قویدو" ایفاده‌سینی ایشلتدی.
قالین، اردوغانین سفر چرچیوه‌سین‌ده اقتصاد، تیجارت، انرژی، تحصیل، آلت یاپی و دیگر ساحه‌لرده توپلام ۲۵ آنلاشما‌نین ایمضالاندیغینی بیلدیردی.
قالین، اردوغانین تاریخی بیر دؤورده گونئی کره‌یه سفر ائتدیگینه توخوناراق، یازی‌سین‌دا بو ایفاده‌لره یئر وئردی:
بوتوم دونیا، گونئی و قوزئی کره آراسین‌دا باش وئره‌ن یاخینلاشمانی و یاریم آدانین نوکلئر سلاحلاردان تمیزلنیلمه‌سی قونوسون‌دا آتیلاجاق آددیملاری تعقیب ائدیر. پرزیدنت اردوغانین رسمی سفری، ایکی کره‌لی لیدئرین ایللردیر داوام ائد‌ن چاتیشمانی سونا چاتدیرماق اوچون گؤروشمه‌سیندن همن سونرا گرچکلشدی" دئدی.
قالین، تورکیه و گونئی کره آراسین‌دا قصورسوز سیاسی و اقتصادی ایلیشکی‌لرین اولدوغونو قید ائد‌رک، کره‌لی شیرکتلرین رابطه، بیلگی تکنولوژیلری، ائو لوازمی و بؤیوک آلت یاپی پروژه‌لری کیمی بیر چوخ آلان‌دا تورکیه‌ده یاتیریملار ائتدیگینی وورغولادی.
قالین، یوکسک تکنولوژیلر ساحه‌سین‌ده ایکی اؤلکه آراسین‌دا جدی امکداش‌لیق پتانسیلی وار، سفرین بو ایلیشکی‌نین ماهیتینی درینلشدیردیگینی قئید ائتدی.
اؤزبکیستان و گونئی کره‌نین چوخ فرق‌لی ایکی اؤلکه اولدوغونا وورغو ائد‌ن ابراهیم قالین، هر ایکی اؤلکه‌نین ده اردوغان و اونا مشایعت ائد‌ن هیاتی سون درجه صمیمی و دوستجا قارشیلادیغینی بیلدیردی.
هر ایکی اؤلکه‌نین ده اردوغانین سفرلری اوچون گوند‌م حاضرلاماسینین، تورکیه‌نین قلوبال خاریجی سیاست پرسپکتیوینین اؤنمینی اورتایا قویدوغونو دئین قالین،
"تورکیه‌نین ناتو عضوو اولماسی، دونیانین ایستراتژیک بؤلگه‌لرینه آچیلماسینا مانع اولماز. تورکیه‌نین آفریقا، اورتادوغو، اورتا آسیا، گونئی دوغو آسیا و لاتین آمریکاداکی خاریجی سیاست فعالیتلرینی آرتیرما سببی بودور. خاریجی سیاستی ائندیرگه‌مه‌چی(هر شئیی ساده و بسیط اولاراق گؤرن گؤروش)بیر مسئله کیمی گؤره‌نلر، تورکیه‌نین قلوبال پرسپکتیوینی آنلامایابیلر. اونلار دونیا سیاستینی بلوکلار و قوتولارین دار سرحدلری ایچری‌سین‌ده گؤرورلر. آنجاق تورکیه، قلوبال و مثبت خاریجی سیاست گوند‌مینه باغلی قالاجاق" دئدی.
